שיחה:אנטי-סמכותנות

message: * אנטי-סמכותנות היא התנגדות לסמכותנות, אשר מוגדרת כ"ריכוז של כוח אצל מנהיג או אליטה שאינם מחויבים לעמם באופן חוקתי" - מי מגדיר כך סמכותנות? משטרו של פוטין נחשב למשטר סמכותני, על אף שהוא 'מחויב לעמו באופן חוקתי'. ההגדרה שגויה.
* או כדוקטרינה שתומכת בריכוזיות כזו של כוח, כפי שהיא מתבטאת באוטוקרטיה, דיקטטורה ועוד - מהי "ריכוזיות כזו" של כוח? מהי מידת הכוח שעל משטר לרכז על מנת להיות לסמכותני?
* כמו כן, ההגדרה אנטי-סמכותני מתייחסת לאלו שדוחים את הטבע הסמכותני של מדינות לאום - האם מדינת לאום היא בעלת טבע סמכותני מעצם הגדרתה? מה אם המדובר בדמוקרטיה ליברלית? מה אם המדובר במדינת לאום המתנהלת על פי כל כללי הדמוקרטיה הישירה?
* ושל הקפיטליזם (אף על פי שקפיטליזם דוגל בחופש כלכלי)  - אכן, הקפיטליזם מטיבו הוא לא סמכותני. ייתכן שהוא מבוסס על ניצול, או על יחסים היררכיים מסויימים, אך הקפיטליזם הפראי והחזירי של האייק, ביבי ופרידמן הוא במהותו מנוגד לסמכות.
*'עקב מה שהם רואים כפעולות כפויות, יחסים היררכים בין עובד למעביד וניצול. - ראה למעלה. האם מ"ניצול" משתמעת "סמכותנות"? האם צריכה להיות לי סמכות כלפי מישהו על מנת שאוכל לנצל אותו? האם מ"יחסים היררכיים" משתמעת סמכותנות? האם לא ניתן לקיים יחסים היררכיים במקום עבודה למשל, המבוססים על כללים ברורים ועל אחווה בין העובדים? האם כל 'סמכות' היא 'סמכותנית'?
* אנטי-סמכותני יכול להיות גם שם נרדף לאנרכיסט, בשביל אלו שמסכימים עם העקרונות האנרכיסטים של אנטי-קפיטליזם, התנגדות להיררכיה והתנגדות למוסד המדינה, אך דוחים את התווית "אנרכיסט" - לא כל כך הבנתי מה המשפט הזה רוצה להגיד, אולי בכלל העברית האיומה ("בשביל אלו שמסכימים"). בכל אופן יש לתת דוגמה למי שמסכים עם אנטי קפיטליזם, התנגדות להיררכיה והתנגדות למוסד המדינה, ודוחה את התווית אנרכיסט. הדבר דומה למי שמחזיק בתרי"ג מצוות, שומר על כשרות ושבת, אך דוחה את התווית 'יהודי'. אלו מאד נדירים. 
הערך הזה וודאי רוצה לאמר משהו מסוג 'יש שם דברים נוראים בחוץ שאנחנו מאוד מתנגדים להם, אבל לא יודעים בדיוק למה'. אז כשתדעו למה, תכתבו את הערך. אלמוג 07:18, 16 בדצמבר 2008 (IST)
replies: text: אתה לא מבין את הסטנדרטים בקטגוריה אנערכיזם. הגישה האנערכית אומרת שאם אתה מספיק צודק, אתה יכול לכתוב מה שאתה רוצה. עוזי ו. - שיחה 09:11, 16 בדצמבר 2008 (IST)
replies: text: :וכנראה שאני לא מבין את קוד ההתנהגות של אנשים שמתהדרים בתואר פרופסור, ובכיפה על ראשם. אצלם, אתה יכול להרגיש מוסרי, צודק וחכם, כל הדרך אל תהומות הלגלוג וההתנשאות. Odonian ‏ 11:25, 16 בדצמבר 2008 (IST)
נראה שיש קצרמר באנגלית, עם מקורות, שמסביר שני מקרים בהם השתמשו במונח הזה, בלי כל התיאור המפורט והבעייתי לעיל. כדאי לדעתי פשוט להחליף את תוכן הערך בתרגום של הערך באנגלית. JavaMan - שיחה 09:24, 16 בדצמבר 2008 (IST)

text: מסכים עם איש הג'אווה. Odonian ‏ 11:25, 16 בדצמבר 2008 (IST)
thread_title: הערת השכתוב

message: אודוניאן תרגם את הקצרמר האנגלי, ויפה עשה, כי זה הסיר 90% מהבולשיט שהיה בערך. מה לעשות שתועמלנים קיימים גם כאן וגם שם, ולכן גם בנוסחו החדש לוקה הערך בתעמולה שקרית?
משפט הפתיחה מבשר לנו כי - "אנטי-סמכותנות היא התנגדות לסמכותנות, אשר מוגדרת כ'דוקטרינה פוליטית התומכת בעקרון הכוח המוחלט: טוטאליטריות, אוטוקרטיה, רודנות'". זו הגדרה שיש בה שיפור לעומת ההגדרה הקודמת, אם כי אינה מדוייקת ב-100%. 
עם זאת, מייד לאחריה בא המשפט השקרי והתעמולתי הבא - "אנטי-סמכותנים מאמינים בחלוקה שווה של הכוח הפוליטי בין כל האנשים. הם בדרך כלל תומכים בהתארגנויות חברתיות כגון דמוקרטיה ישירה, כלכלת מתנה, וניהול-עצמי במקום העבודה." זו תעמולה שקרית, הנובעת מהעובדה הפשוטה של זיהוי ה"חלוקה השווה של הכוח הפוליטי" עם מגוון של פרקטיקות אנרכיסטיות קיצוניות (ומה זה 'חלוקה שווה של הכוח הפוליטי' בכלל? האם הכוונה היא ל'אדם אחד = קול אחד', דבר המקובל, למעשה, על כל המאמינים בדמוקרטיה? או למשהו מעבר לכך, כמו התנגדות לשלטון נציגים? שוויון פוליטי נובע משוויון חברתי וכלכלי. האם מהתנגדות לסמכותנות נובעת גם דרישה לשוויון כלכלי וחברתי מוחלט, מה שגורם לזיהוי ההתנגדות לסמכותנות עם שבריר שברירי של קיצונים?). 
האם כל המתנגד לרודנות תומך גם ברעיון האווילי של דמוקרטיה ישירה? האם מהתנגדות לטוטאליטריות עולה הסכמה עם הדוקטרינה ההזויה של כלכלת מתנה? האם התנגדות לאוטוקרטיה משמעה הסכמה לניהול עצמי במקום העבודה? מכאן עולה שהיחידים המתנגדים לדיקטטורה בעולמנו הם קומץ האנשים המחזיקים בדעות הזויות אלו. הערת השכתוב (שהוסרה מבלי להיוועץ עמי, מי ששם אותה, בניגוד לכל הכללים) נשארת, ויחד עמה נותרת גם עצתי - אם לא מבינים במשהו, לא לכתוב עליו. אם לא מסוגלים לכתוב שני משפטים בלי להכניס תעמולה פוליטית - לא לכתוב כלל. אלמוג 06:28, 13 בינואר 2009 (IST)
thread_title: הערת שכתוב II

message: מחקתי את הערך, שהיה קצרמר לשכתוב. אם יש מי המוכן לכתוב ערך שאינו קצרמר, שאינו לשכתוב (לפחות אחד מהשניים), אשמח להחזיר את מעט התוכן שנמחק. ‏odedee • שיחה 20:42, 12 במאי 2009 (IDT)
replies: text: אוקיי. אתה מוכן רק לשחזר כאן בדף השיחה את תוכן הערך, שאולי אנשים אחרים ירצו לשכתב את הקצרמר, ולא לכתוב אותו מחדש? Odonian ‏ 21:02, 12 במאי 2009 (IDT)
replies: text: :הנה התוכן. ‏odedee • שיחה 21:24, 12 במאי 2009 (IDT)

אנטי-סמכותנות היא התנגדות לסמכותנות, אשר מוגדרת כ"דוקטרינה פוליטית התומכת בעקרון הכוח המוחלט: טוטאליטריות, אוטוקרטיה, רודנות". אנטי-סמכותנים מאמינים בחלוקה שווה של הכוח הפוליטי בין כל האנשים. הם בדרך כלל תומכים בהתארגנויות חברתיות כגון דמוקרטיה ישירה, כלכלת מתנה, וניהול-עצמי במקום העבודה.
אנטי-סמכותנים הוא גם הכינוי שניתן לאנרכיסטים באינטרנציונל הראשון, שהתנגדו לקומוניסטים. הם גורשו מהאינטרנציונל הראשון לאחר קונגרס האג. לכן לעתים נעשה שימוש במושג כמילה נרדפת לאנרכיזם.

קטגוריה:אנרכיזם
en:Anti-authoritarianism
ca:Antiautoritarisme
es:Antiautoritarismo
no:Antiautoritær
thread_title:  נמחק